|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 6219 Αθήνα, 17/12/2018

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει τη συμπαράστασή του στην 24ωρη Γενική προειδοποιητική Απεργία της Πανελλήνιας Ομοσπονδίας Ενέργειας και των συναδέλφων εργαζομένων στις Εταιρείες του Κλάδου, την Τρίτη 18 Δεκέμβρη.

Οι συνάδελφοι αγωνίζονται ενάντια στο ξεπούλημα των εταιρειών ενέργειας και για το δικαίωμα των εργολαβικών εργαζομένων στη μόνιμη και σταθερή εργασία.

Είναι απαράδεκτο, εργαζόμενοι που για περισσότερα από είκοσι χρόνια προσφέρουν τις υπηρεσίες τους να είναι εργαζόμενοι δεύτερης κατηγορίας, με μειωμένους μισθούς, χωρίς συλλογική σύμβαση και με καθημερινή ανασφάλεια. Αυτή η απαράδεκτη κατάσταση γίνεται ακόμη προκλητικότερη αν αναλογιστούμε ότι ενδέχεται να έχουν την ίδια τύχη και άλλοι εργαζόμενοι όσο προχωρούν οι ιδιωτικοποιήσεις εταιρειών ενέργειας.

Το ΕΚΑ στηρίζει τους απεργιακούς αγώνες των συναδέλφων εργαζομένων στον κλάδο της ενέργειας.

**Το Δ.Σ.**